Ռափայել Պատկանյանի հուշարձան (Վաղարշապատ)

Ռափայել Պատկանյանի հուշարձան, գտնվում է Արմավիրի մարզի Վաղարշապատ քաղաքի կենտրոնում՝ Էջմիածնի Գևորգյան ճեմարանի շենքի գլխավոր ճակատի առջև։ Բրոնզե հուշարձանը տեղադրվել է 1902 թվականի դեկտեմբերի 15-ին։ Ընդգրկված է Վաղարշապատի պատմության և մշակույթի անշարժ հուշարձանների ցանկում։

Հեղինակ 
 Քանդակագործ՝ Անդրեաս Տեր-Մարուքյան

Պատմություն 
Հայ գրող և մտավորական Ռափայել Պատկանյանի բրոնզե կիսանդրին Անդրեաս Տեր-Մարուքյանի՝ 1901 թվականի սեպտեմբերի 23-ին Նոր Նախիջևանում տեղադրված հուշարձանի կրկնությունն էր՝ դրված նոր պատվանդանի վրա։
Հուշարձանի բացումը տեղի է ունեցել մեծ հանդիսավորությամբ։ Հուշարձանը բացվել է Կոմիտասի գլխավորությամբ քառաձայն երգեցիկ խմբի երգից հետո։ Բացումից հետո ճեմարանի դահլիճում տեղի է ունեցել հանդես, որտեղ ճառ է ասել և բանաստեղծություն կարդացել ճեմարանի ուսուցիչ և բանաստեղծ Հովհաննես Հովհաննիսյանը։ Հուշարձանի պատվիրատուն է եղել նախիջևանցի Ավետիք Պողոսյանը։

Պատկերասրահ

Ծանոթագրություններ 

Արմավիրի մարզի հուշարձաններ
Անդրեաս Տեր-Մարուքյանի քանդակներ
Վաղարշապատի շենքեր և կառույցներ